Κυβερνείο Ταυρίδας

Το **Κυβερνείο Ταυρίδας** (ρωσικά: Таври́ческая губе́рния, ουκρανικά:Таврі́йська губе́рнія, κριμαϊκά ταταρικά: Таврида губерниясы) ήταν διοικητική-εδαφική μονάδα (κυβερνείο, *guberniya*) της Ρωσικής Αυτοκρατορίας. Περιλάμβανε τα εδάφη της χερσονήσου της Κριμαίας και την ηπειρωτική χώρα μεταξύ του κάτω ποταμού Δνείπερου με τις ακτές της Μαύρης Θάλασσας και της Θάλασσας του Αζόφ.

Δημιουργήθηκε μετά την κατάργηση της Περιφέρειας Ταυρίδας το 1802 επί της διοικητικής μεταρρύθμισης του Παύλου Α' στα εδάφη του πρώην Χανάτου της Κριμαίας, τα οποία προσαρτήθηκαν από τη Ρωσία από την Οθωμανική Αυτοκρατορία το 1783. Το κέντρο του κυβερνείου ήταν η πόλη της Συμφερούπολης. Το όνομα της επαρχίας προήλθε από την *[[Ιστορία της Κριμαίας|Ταυρίδα]]*, ιστορικό όνομα για την Κριμαία.

Σήμερα το έδαφος του κυβερνείου είναι μέρος της Αυτόνομης Δημοκρατίας της Κριμαίας, των Περιφερειών Χερσώνα και Ζαπορίζια της Ουκρανίας, οι οποίες προσαρτήθηκαν από τη Ρωσία μετά την εισβολή σε αυτές το 2022, αλλά παραμένουν διεθνώς αναγνωρισμένες ως τμήμα της Ουκρανίας.  

## Ιστορία
Το 1783, το Χανάτο της Κριμαίας προσαρτήθηκε από την Οθωμανική Αυτοκρατορία από τη Ρωσία της Μεγάλης Αικατερίνης . Αμέσως μετά ιδρύθηκε η Περιφέρεια Ταυρίδας. Κατά τη διάρκεια της βασιλείας του Παύλου Α' η περιφέρεια καταργήθηκε, αλλά το 1802 επανιδρύθηκε ως κυβερνείο (guberniya). Ήταν μέρος της Ρωσικής Αυτοκρατορίας μέχρι τη Ρωσική Επανάσταση του 1918.

Μετά την Οκτωβριανή Επανάσταση του 1917, η εθνοτική κυβέρνηση των Τατάρων ανακήρυξε τη Λαϊκή Δημοκρατία της Κριμαίας στις 13 Δεκεμβρίου 1917, η οποία ήταν το πρώτο μουσουλμανικό δημοκρατικό κράτος. Η Ταταρική Δημοκρατία κάλυπτε το χερσόνησο του πρώην κυβερνείου, ενώ οι βόρειες κομητείες της κατέληξαν προσωρινά υπό τη δικαιοδοσία του Κυβερνείου Αικατερινοσλάβ. Ωστόσο, ούτε η Ουκρανία ούτε η Κριμαία κατάφεραν να κρατήσουν τα εδάφη τους και κατακλύσθηκαν από τους Μπολσεβίκους Ερυθρούς Φρουρούς τον χειμώνα του 1917-18. Εν συντομία, στις αρχές του 1918, οι μπολσεβίκοι χώρισαν τα εδάφη του κυβερνείου μεταξύ της Σοβιετικής Σοσιαλιστικής Δημοκρατίας της Ταυρίδας και της Σοβιετικής Δημοκρατίας του Ντόνετσκ-Κριβόι Ρογκ, πριν καταληφθούν από τις δυνάμεις της Ουκρανικής Λαϊκής Δημοκρατίας με στρατιωτική βοήθεια από τη Γερμανική Αυτοκρατορία.

## Γεωγραφία
Το κυβερνείο συνόρευε με το Κυβερνείο Αικατερινοσλάβ και το Κυβερνείο της Χερσώνας στα βόρειά του. Το στενό του Κερτς συνόρευε με τα *ελεύθερα εδάφη των [[Κοζάκοι του Ντον|Κοζάκων του Ντον]]*. Είχε φυσικά σύνορα, καθώς περιβαλλόταν από τα νερά της Μαύρης Θάλασσας και της Αζοφικής Θάλασσας.

Η ηπειρωτική περιοχή και η περιοχή της χερσονήσου διαφέρουν σημαντικά. Η συνολική έκταση του κυβερνείου ήταν 63.538 χιλιόμετρα, εκ των οποίων το ηπειρωτικό τμήμα αποτελούνταν από 38.405 τετραγωνικά χιλιόμετρα και ήταν σε μεγάλο βαθμό μαύρη γη στέπας. Ο πληθυσμός ολόκληρης της περιοχής ήταν 1.634.700 κάτοικοι το 1906. Εκείνη την εποχή, το ηπειρωτικό τμήμα του κυβερνείου κατοικούνταν ως επί το πλείστον από Ουκρανούς και μια μεγάλη ρωσική μειονότητα, αλλά είχε σημαντικές εθνοτικές μειονότητες Γερμανών, Βούλγαρων, Αρμενίων και Εβραίων, ενώ οι κύριες εθνότητες της χερσονήσου της Κριμαίας ήταν Τάταροι της Κριμαίας και Ρώσοι με γερμανικές, ελληνικές, πολωνικές, αρμενικές και καραϊτικές μειονότητες. Τα σημαντικότερα αστικά κέντρα ήταν η Συμφερούπολη, η Σεβαστούπολη, η Θεοδοσία, το Μπαχτσισαράι και η Γιάλτα στην Κριμαία και το Αλέσκι, το Μπερντιάνσκ και η Μελιτόπολη στην ηπειρωτική χώρα. 

## Διοικητικές διαιρέσεις
μικρογραφία| Χάρτης Κυβερνείου Ταυρίδας.
Το κυβερνείο περιλάμβανε τρεις κομητείες (ουγέστ) στην ηπειρωτική χώρα:

* Ουγιέζντ Μπερντιάνσκι, με κέντρο το Μπερντιάνσκ
* Ουγιέζντ Ντεπρόβσκι, Ολέσκι
* Ουγιέζντ Μελιτοπόλσκι, Μελιτόπολη

και πέντε κομητείες και δύο αρχές της πόλης (*[[γκραντονασάλτσβο]])* στη χερσόνησο:

* Ουγιέζντ Εφπατορίσκι, Ευπατορία
* Ουγιέζντ Περεκόπσκι, Περεκόπ
* Ουγιέζντ Σιμφεροπόλσκι, Συμφερούπολη
* Ουγιέζντ Θεοντοσίσκι, Θεοδοσία
* Ουγιέζντ Γιαλτίνσκι, Γιάλτα
* Πόλη του Κερτς, φρούριο Γενί Καλέ
* Πόλη της Σεβαστούπολης

Πριν από το 1820 το κυβερνείο αποτελούνταν από επτά κομητείες, συμπεριλαμβανομένης της κομητείας Τμουταρακάν στη χερσόνησο του Ταμάν στην ανατολική πλευρά του πορθμού του Κερτς. Οι κομητείες Γιάλτας και Μπερντιάνσκ σχηματίστηκαν αργότερα. Από το 1804 έως το 1829 υπήρχε επίσης το γκραντονασάλτσβο της Θεοδοσίας και το 1914 η κομητεία της Γιάλτας έγινε το γκραντονασάλτσβο της Γιάλτας.

Τον Δεκέμβριο του 1917 το κυβερνείο χωρίστηκε, με το μεγαλύτερο μέρος της χερσονήσου να σχηματίζει τη Λαϊκή Δημοκρατία της Κριμαίας (1917-1918), ενώ το υπόλοιπο παρέμεινε σε απροσδιόριστο καθεστώς συμπεριλαμβανομένης της πόλης της Σεβαστούπολης, η οποία παρέμεινε η κύρια ναυτική βάση του Στόλου της Μαύρης Θάλασσας της Ρωσικής Δημοκρατίας. Οι κομητείες της ηπειρωτικής χώρας κηρύχθηκαν μέρος της Λαϊκής Δημοκρατίας της Ουκρανίας, ωστόσο παρέμειναν υπό την πραγματική δικαιοδοσία του Κυβερνείου της Ταυρίδας.

Μετά την κατάληψη της Ουκρανίας από τους Μπολσεβίκους κατά τη διάρκεια του Ουκρανο-Σοβιετικού Πολέμου, το Κυβερνείο της Ταυρίδας τελικά χωρίστηκε μεταξύ των ρωσικών σοβιετικών δημοκρατιών της Σοβιετικής Δημοκρατίας του Ντόνετσκ-Κριβόι Ρογκ και της Σοσιαλιστικής Σοβιετικής Δημοκρατίας της Ταυρίδας.

## Γλώσσα
[δεξιά|μικρογραφία|Η γλωσσική σύνθεση των [ουγέστ της Ταυρίδας το 1897. Οι Ουκρανοί με κίτρινο, οι Ρώσοι με κόκκινο, οι Τάταροι της Κριμαίας με πράσινο, οι Γερμανοί με γκρι, οι ομιλητές γίντις με μπλε και άλλοι με μωβ.]]
Η αυτοκρατορική απογραφή του 1897 διαπίστωσε ότι ο πληθυσμός του κυβερνείου αποτελούνταν από 1.447.790 κατοίκους, με 762.804 άνδρες και 684.986 γυναίκες.

Το 1897 ζούσαν στις πόλεις 289.316 άνθρωποι, που αποτελούσαν το 19,98% του συνολικού πληθυσμού. Οι εθνότητες του αστικού πληθυσμού ήταν Ρώσοι (49,1%), Τάταροι (17,16%) και Εβραίοι (11,84%), με μόνο 31 άτομα να ζουν σε πόλεις, που επέλεξαν να μην αποκαλύψουν την ταυτότητά τους.

## Θρησκεία
Σύμφωνα με την αυτοκρατορική απογραφή του 1897 υπήρχαν περίπου 1.100.000 Ανατολικοί Ορθόδοξοι πιστοί, λίγο περισσότεροι από 30.000 Καθολικοί, περίπου 70.000 Προτεστάντες Χριστιανοί και περίπου ο ίδιος αριθμός Εβραίων. Μόνο το 13% του πληθυσμού ήταν μουσουλμάνοι (γνωστοί στη Ρωσική Αυτοκρατορία ως Μαγομετιανοί) που ζούσαν κυρίως στο χερσόνησο, την ίδια την Κριμαία . Ήταν η κύρια δύναμη που μετά τα επόμενα 10 χρόνια ίδρυσε το πρώτο μουσουλμανικό δημοκρατικό κράτος της Λαϊκής Δημοκρατίας της Κριμαίας. Υπήρχαν μόνο οκτώ (8) άλλοι μη Χριστιανοί πιστοί σε ολόκληρο το κυβερνείο (όχι απαραίτητα άθεοι).

## Παραπομπές


## Περαιτέρω ανάγνωση
* 

## Εξωτερικοί σύνδεσμοι
* Χάρτης της Ταυρίδας (1882)


Ταυριδα
Ταυριδα
Κατηγορία:Κριμαία